《梦归故园》
唐代·刘兼

桐叶飞霜落井栏，菱花藏雪助衰颜。夜窗飒飒摇寒竹，

秋枕迢迢梦故山。临水钓舟横荻岸，隔溪禅侣启柴关。

觉来依旧三更月，离绪乡心起万端。

旧馆秋寒夜梦长，水帘疏影入回塘。宦情率尔拖鱼艇，

客恨依然在燕梁。白鹭独飘山面雪，红蕖全谢镜心香。

起来不语无人会，醉倚东轩半夕阳。

作者简介：刘兼，[约公元九六0年前后在世]（即约周末宋初间前后在世）字不详，长安人，官荣州刺史。兼著有诗一卷，（《全唐诗》）传于世。